CELEX: 22012D0158
Language: ro
Date: 2012-09-28 00:00:00
Title: Decizia nr. 158/2012 a Comitetului mixt al SEE din 28 septembrie 2012 de modificare a anexei II (Reglementări tehnice, standarde, încercări și certificare) la Acordul privind SEE

13.12.2012   
            
            
               RO
            
            
               Jurnalul Oficial al Uniunii Europene
            
            
               L 341/8
            
         DECIZIA NR. 158/2012 A COMITETULUI MIXT AL SEE
   din 28 septembrie 2012
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 1007/2011 al Parlamentului European și al Consiliului din 27 septembrie 2011 privind denumirile fibrelor textile și etichetarea corespunzătoare și marcarea compoziției fibroase a produselor textile și de abrogare a Directivei 73/44/CEE a Consiliului și a Directivelor 96/73/CE și 2008/121/CE ale Parlamentului European și ale Consiliului (1) urmează să fie încorporat în Acordul privind SEE.
            
         
               (2)
            
            
               Regulamentul (UE) nr. 1007/2011 abrogă Directiva 73/44/CEE a Consiliului (2) și Directivele 96/73/CE (3) și 2008/121/CE (4) ale Parlamentului European și ale Consiliului, care sunt încorporate în Acordul privind SEE și care, în consecință, urmează să fie abrogate în conformitate cu Acordul privind SEE.
            
         
               (3)
            
            
               Prin urmare, anexa II la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa II la Acordul privind SEE, capitolul XI se modifică după cum urmează:
   
               1.
            
            
               Textul punctelor 3 (Directiva 73/44/CEE a Consiliului), 4a (Directiva 96/73/CE a Parlamentului European și a Consiliului) și 4c (Directiva 2008/121/CE a Parlamentului European și a Consiliului) se elimină.
            
         
               2.
            
            
               După punctul 4c (Directiva 2008/121/CE a Parlamentului European și a Consiliului) se inserează următorul punct:
               
                           „4d.
                        
                        
                           
                              32011 R 1007: Regulamentul (UE) nr. 1007/2011 al Parlamentului European și al Consiliului din 27 septembrie 2011 privind denumirile fibrelor textile și etichetarea corespunzătoare și marcarea compoziției fibroase a produselor textile și de abrogare a Directivei 73/44/CEE a Consiliului și a Directivelor 96/73/CE și 2008/121/CE ale Parlamentului European și ale Consiliului (JO L 272, 18.10.2011, p. 1).”
                        
                     
         Articolul 2
   Textele Regulamentului (UE) nr. 1007/2011 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 29 septembrie 2012, cu condiția să se fi efectuat toate notificările prevăzute la articolul 103 alineatul (1) din Acordul privind SEE către Comitetul mixt al SEE (5).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 28 septembrie 2012.
      
         
            Pentru Comitetul mixt al SEE
         
         
            Președintele
         
         Atle LEIKVOLL
      
   
   
      (1)  JO L 272, 18.10.2011, p. 1.
   
      (2)  JO L 83, 30.3.1973, p. 1.
   
      (3)  JO L 32, 3.2.1997, p. 1.
   
      (4)  JO L 19, 23.1.2009, p. 29.
   
      (5)  Sunt indicate cerințe constituționale.